Duel Masters Trading Card Game

Duel Masters Trading Card Game er et samlekortspill basert på Duel Masters, utviklet av Wizards of the Coast, Shogakukan, og Mitsui & Co., Ltd.. Det kan spilles en mot en, eller to mot to.
Det er fem forskjellige sivilisasjoner i Duel Masters. Sivilisasjonene er fargen på kortet hvor rød er ild, blå er vann, grønn er natur, gult er lys og sort er mørket. Noen kort har flere farger på seg. Sivilisasjonen på disse kortene kan man se på mana-tallet.

Ild-sivilisasjonen: har fokus på monstre og derfor har den ikke noe særlig bra spill-kort.
Vann-sivilisasjonen: er ikke kjent for å ha de sterkeste monstrene, men er kjent for å gi flere kort på hånden.
Natur-sivilisasjonen: har en hel del med mana-økende kort for å kunne sende ut sterkere monstre.
Lysets sivilisasjon: har tapre egenskaper og sterke monstre.
Mørkets sivilisasjon: har ødeleggende krefter som kan sende monstre fra kamp til kirkegården.Noen kort har flere sivilisasjoner.


== Tips ==
Før man starter en duellFør spillet er det fire punkter man helst skal følge.

Stokke din egen kortstokk eller så kan motstanderen stokke din og du stokke motstanderens kortstokk.
Sette fem kort på begynnelsen av kortstokken på en rad uten å se på dem. Disse skal være skjoldene dine.
Trekke fem kort på begynnelsen av kortstokken og holde dem. Disse kan du se på.
Bestemme hvem som skal begynne.


== Oversettelse ==
Angrip (Attack): Dine monstre i kampsonen kan enten angripe din motstander eller motstanderens tappede monstre. For å angripe, må man velge et utapped monster i kampsonen, tappe det og si hva den skal angripe. Når et monster angriper et annet, er det monsteret med størst styrke som vinner. Taperens monster går til eierens gravplass. Hvis begge monstrene er like sterke, sendes begge monstrene til eiernes gravplass. Hvis en av dine monstre angriper din motstander uten å bli blokkert, kan du velge et av dine motstanderens skjold og motstanderen sender det skjoldet til hånden dens. Hvis du angriper din motstander og motstanderen har ingen skjold igjen, vinner du kampen.
Kamp (Battle): Det er når to monstre kjemper mot hverandre. Det er også når en monster blokkerer den andres monster.
Kampsone (Battle zone): Det er det området mellom skjoldene dine og din motstander sine. Monstre kan kun angripe på det området.
Ødelegg et skjold (Break a shield): Det er når en monster angriper et skjold uten å bli blokkert. De skjoldene som blir angrepet sendes til eierens hånd.
Kast (Cast): Det er når du skal bruke et tryllekort (spell). Det vil si å ta et tryllekort fra hånden, tappe så mange kort i manazonen for å betale for den og gjøre det kortet forteller. Etterpå sendes kortet til eierens gravplass.
Kostnader: (Cost): Det er hvor mye mana man trenger for å bruke det kortet og som vises på toppen av venstre hjørne på kortet. Man må betale for så mange kort som det trenger for å bruke det, men minst et av kortene må være av den sivilisasjonen som kortet tilhører. Kort med flere sivilisasjoner må man ha begge sivilisasjoner for å bruke det.
Skapning (Creature): Disse er de viktigst i spillet. Kun ved å angripe med monstre kan man vinne duellen.
Ødelegg (Destroy): Det betyr å ødelegge et kort og sende det til eierens gravplass.
Smakstekst (Flavor text): Det er teksten som står i kursiv i noen kort. Det gjør ikke noe spesielt, men er der kun for gøy.
Kort som kan kastes (Discards): Da sender man et kort fra hånden til gravplassen.
Trekk (Draw): Da trekker man et visst antall kort fra kortstokken til hånden. Ikke avslør disse kortene til motstanderen. På starten av hver runde, kan man kun trekke et kort.
Gravplass (Graveyard): Det er der alle ødelagte monstre eller oppbrukte spillkort havner. Det er en kortstokk der ved siden av ditt «deck», men kortene på gravplassen skal settes med bildet opp.
Hånd (Hand): Disse er kortene du holder og de skal du ikke vise til din motstander med mindre en egenskap sier noe annet.


== Kort-egenskaper ==
Angrep hver runde om mulig (Attack each turn if able): Monstre med denne egenskapen må angripe hver runde med mindre det er en effekt fra et monster eller tryllekort som forhindrer det. Man kan ikke angripe den runden monsteret ble spilt ut.
Blokker (Blocker): Man kan blokkere et angrep med en monster som har denne egenskapen. Når motstanderen angriper, for eksempel et monster, kan du tappe et av dine utappede monstre som har egenskapen «Blocker». Gjør du det, kjemper de to monstrene mot hverandre istedenfor. Noen ganger dukker det opp noe ekstra, som «Dragon blocker». Et monster som har «Dragon blocker» kan kun blokkere monstre med «dragon» i rasen sin.
Lader (Charger): Når man bruker et trylle-kort som har egenskapen «Charger», kan man sende trylle-kortet til manasonen istedenfor på kirkegården.
Dobbel/trippelknuser (Double/Triple Breaker): Et monster som har egenskapen «double breaker» kan knuse opp til to skjold, mens et monster som har «triple breaker» kan knuse opp til tre skjold.
Mannskapsknuser (Crew Breaker): En monster med den egenskapen kan knuse et skjold ekstra for hvert monster av samme rase det er på kampsonen på din side. For eksempel, hvis du har et monster med egenskapen «Crew breaker-Dragon» og du har to ekstra monstre utpå hver med «Dragon» i rasen sitt. Da blir monstret ditt med «Crew breaker-Dragon» en monster som kan knuse tre skjold.
Evolusjon (Evolution): Det er en mekanikk som gjør at man kan utvikle et monster til et sterkere monster. Det gjøres ved å sette det et evolusjonsmonster på monsteret som er på kampsonen, men de må være av samme rase. Man kan også sette en evolusjonsmonster på et annet evolusjonsmonster. Hvis det står for eksempel, «Put on one of your creatures that has Dragon in its race». kan man sette det på enten en Earth Dragon, Zombie Dragon, Volcano Dragon eller Armored Dragon.
Kraftangriper (Power Attacker): Gir ekstra styrke når monstret angriper. Har du en monster med 1000+ i angreps styrke og egenskapen «power attacker +2000» har monstret totalt 3000 i styrke når den angriper, men hvis monstret blir angrepet av en av motstanderens monstre er det den opprinnelige styrken som teller, i dette tilfelle 1000.
Skjoldutløser: (Shield Trigger) Når et skjold blir knust som har «shield trigger»-egenskapen, kan man bruke det kortet uten å betale manaen det koster.
Taus egenskap (Silent Skill): Det er en egenskap som aktiveres når man holder monsteret tappet i starten av omgangen istedenfor å untappe den.
Morder (Slayer): Når en «slayer» angriper et monster ødelegges det andre monsteret etter kampen selv om monsteret er sterkere. Er det andre monsteret sterkere ødelegges også «slayeren». Enkelte ganger retter egenskapet «slayer» mot en sivilisasjon som «nature slayer». Da er monsteret kun en «slayer» når den kjemper mot et monster som er fra naturens sivilisasjon.
Hurtigangriper (Speed attacker): Monstere med denne egenskapen kan angripe med en gang den blir sendt ut.
Usynlig (Stealth): Så lenge motstanderen har en sivilisasjon som din monster med «(sivilisasjon) stealth» angriper, kan monsteret ditt ikke bli blokkert. For eksempel hvis du har et monster med egenskapen «light stealth» og angriper din motstander som har minst et lyskort i manasonen, kan din motstander ikke blokkere det angrepet uansett hvilken type blokker motstanderen din bruker.
Overlever (Survivor): Det er en rase der hver Survivor deler samme egenskap.
Tappemulighet (Tap Ability): Istedenfor å angripe kan man tappe monsteret for å bruke tappe-egenskapen dens.
Turborush Det er en egenskap som aktiveres når en av dine andre monstre angriper et skjold.
Virvelevolusjon (Vortex Evolution): Man blander to monstre for å bli en sterkere monster. De to monstrene settes under «Vortex Evolusion»-monsteret. Et «Vortex Evolution»-monster har som regel en egen rase, men kortet forteller hvilket rase som trengs for å få «Vortex Evolution» monsteret.
Bølgebryter (Wave Striker:): Så lenge man har tre eller flere monstre med «Wave Striker» egenskap aktiveres «Wave Striker»-egenskapen for hver enkelt av dem.


== Eksterne lenker ==
Offisielt nettsted